مانسی گریشچندر جوشی

thumb
مانسی گریشچندر جوشی اک بھارتی پیرا-بیڈمنٹن اتھلیٹ اے۔ اس نے سویٹزرلینڈ دے باسیل وکھے پیرا-بیڈمنٹن ورلڈ چیمپیئن شپ 2019 جتی۔ اس وچ مانسی نے سونے دا تمغہاپنے ہی دیس دی پارل پرمار نوں ہرا کے جتیا۔

2011 وچ اک کار حادثے دوران اپنی اک لتّ گواؤن توں بعد اسنے پیشہ ور طور اتے بیڈمنٹن کھیڈنی شروع کیتی۔ 2011 وچ اک کار حادثے دوران جوشی اپنی اک لتّ گوا بیٹھی۔ حادثے توں بعد اس نے بیڈمنٹن نوں اپنایا۔

 نجی زندگی اتے پچھوکڑ 
جوشی 6 سالاں دی سی جدوں اس نے اپنے پیؤ نال بیڈمنٹن کھیڈنا شروع کر دتا سی، جو کہ بھابھا ایٹمی کھوج سینٹر (BARC) دے سیوامکت سائنسدان سی۔ اک بچے دے طور تے مانسی نے وکھ-وکھ پاٹھکرم سنے ہور سرگرمیاں وچ حصہ لیا سی۔ حالانکہ بیڈمنٹن اس دا من پسند کھیڈ سی اتے اس دے پیؤ اس دے پہلے کوچ رہے۔

اس دے پیؤ اپنے بچیا نوں اکادمک ادارے وچ دیکھنا چاہندے سن۔ ایہی کارن سی کہ جوشی نے کمپیوٹر سائنس دے موضوع نوں اپنایا تے اک سافٹویئر انجینیئر بن گئی۔

اس نے ممبئی یونیورسٹی دے (کے۔جے۔ سومیا) کالج آف انجینیئر توں 2010 وچ الیکٹرونکس انجینیئرنگ وچ گریجوئیشن دی ڈگری حاصل کیتی اتے اس نے سافٹویئر انجینیئر وجوں کم کرنا شروع کر دتا۔

دسمبر 2011 وچ جدوں مانسی اپنے موٹرسائیکل تے دفتر نوں جا رہی سی کہ غلط پاسیوں آؤندی اک بسّ نے اس وچ ٹکر ماری اتے مانسی دی لتّ کچلی گئی۔

اوہ اک بھیانک تجربہ سی جدوں ایمبولینس نوں پہنچن وچ کئی گھنٹے لگ گئے اتے پولیس والیاں نوں مزبورن جوشی نوں رکٹی سٹریچر تے ہسپتال لے جانا پیا۔ اس نوں حادثے توں 9 گھنٹے بعد صحیح ڈاکٹری دیکھبھال ملی۔ اوہ ہسپتال وچ 45 دناں لئی داخل رہی اتے اس دی لتّ نوں بچاؤنا ڈاکٹراں دی پہل رہی۔ اس دا ہر پنج توں دس دناں وچ آپریشن ہندا سی۔ گینگرین کارن اوہ ایہہ لڑائی ہار گئی اتے اس دی لتّ وی کٹنی پئی۔

اوہ ہولی-ہولی پروستھیٹک لمب (نقلی لتّ) نال ترنا شروع ہوئی۔ ادوں ہی جوشی نے اپنی صحت یابی دے حصے وجوں بیڈمنٹن ول پرتن دا فیصلہ کیتا۔ اس نے پیرا-بیڈمنٹن دی سکھلائی گمبھیرتا نال شروع کیتی اتے سٹے وجوں بھارت دی قومی ٹیم دا حصہ بن گئی۔

 پیشہ ور پراپتیاں 
سال 2014 وچ بیڈمنٹن نوں پیشہ ور روپ وچ اپناؤن توں بعد جوشی نے کئی پرمکھ قومی اتے قومانتری ٹورنامینٹ تمگے جتے۔

اس نوں سبھ توں وڈی کامیابی 2015 وچ ملی جدوں اس نے پیرا-بیڈمنٹن ورلڈ چیمپیئن شپ وچ مکسڈ ڈبلز وچ چاندی دا تمغہ جتیا۔ بعد وچ 2017 وچ اس نے اسے ہی ٹورنامینٹ وچ سنگلز وچ کانسی دا تمغہ جتیا۔

2016 وچ اس نے پیرا-بیڈمنٹن ایشیئن چیمپیئن شپ وچ خواتین سنگل اتے خواتین ڈبلز دوہاں وچ ہی کانسی دا تمغہ جتیا۔ اس توں بعد 2017 وچ پیرا-بیڈمنٹن ورلڈ چیمپیئن شپ وچ کانسی دا تمغہ جتیا۔

2018 وچ، جوشی نے ایشیئن پیرا کھیڈاں اتے تھائیلینڈ پیرا-بیڈمنٹن انٹرنیشنل وچ کانسی دا تگما جتیا۔

اسے سال ہی اس نے نامور پلیلا گوپیچند حیدرآباد اکیڈمی وچ سکھلائی شروع کیتی۔ جوشی اپنی زندگی وچ نویں موقعے دواؤن دا سہرا اس اکادمی نوں ہی دندی اے۔

2019 نوں سوٹزرلینڈ دے باسیل وچ پیرا-بیڈمنٹن ورلڈ چیمپیئن شپ وچ نامور سون تمغہ جتیا۔

23 نومبر 2020 وچ جوشی نوں بیبیسی ولوں 100 بااثر عورتاں دے لسٹ، جس وچ عالمی دیاں کامیاب عورتاں درج ہن، وچ شامل کیتا گیا۔ اس توں پہلاں اوہ سال دیاں پنج نامزد بھارتی کھڈارناں وچو اک سی۔

جوشی دے اپر باربی دا اک ماڈل وی تیار کیتا گیا اے۔ ایہہ اک نقلی لتّ والی باربی ماڈل 11 اکتوبر 2020 نوں قومانتری بیٹی دن والے دن جاری کیتی گئی سی۔

 BWF پیرا-بیڈمنٹن ورلڈ چیمپیئن شپ 

 سون تمگا- پہلا ستھان 2019 باسیل، سوٹزرلینڈ
 چاندی دا تمگا- دوجا ستھان 2015  سٹوک منڈیولے، انگلینڈ
 کانسی دا تمگا- تیسرا ستھان 2017 السن، دکھنی کوریا

 ایشیئن چیمپیئن شپ 

 کانسی دا تمگا- تیسرا ستھان 2016 ایشیئن پیرا-بیڈمنٹن چیمپیئن شپ

 قومانتری چیمپیئن شپ 

 کانسی دا تمغہ تیسرا ستھان 2018 تھائیلینڈ پیرا-بیڈمنٹن انٹرنیشنل خواتین سنگل

 ایشیئن پیرا گیمز 

 کانسی دا تمگا- تیسرا ستھان 2018 خواتین سنگل

 حوالے 

گٹھ؛بھارتی عورتاں

گٹھ:۱۹۸۹ دے جم